Historijska geografija
Historijska geografija je granična disciplina geografije, koja je tijesno povezana sa historijom. Bavi se proučavanjem, istraživanjem i objašnjavanjem društvenohistorijskih i društvenogeografskih pojava i procesa vezanih za pojedine teritorije u prošlosti (razmještaj stanovništva, njegov život, položaj, funkcije naselja, privredu i dr). Za svoja istraživanja služi se historijskim izvorima, pisanim spomenicima, arheološkim nalazima i slično. Rezultati istraživanja historijske geografije su od veoma velikog značaja za razumijevanje nekih savremenih geografskih pojava i procesa (razvoj neke države, razlozi njenog današnjeg položaja i statusa i sl). Naučnici u više od 40 zemalja trenutno istražuju historijsku geografiju.